Iḍelli kan, nekkukra a tenger teqbaylit, Iqbayliyen yal wa anda yesrafeg. Ass-a aqlaɣ nedda ɣef teqbaylit, iqbayliyen begnen-d d akken zemren ad dduklen ɣas mgarden-t tikta. Amennuɣ n wass-a, iqbayliyen beynen-d d akken bɣan taqbaylit, bɣan tilelli d tugdut…, bɣan tilufa ad frunt s wawal di talwit.
Azekka n tmurt nneɣ atan ger ifassen nneɣ war ssmaḥ deg iẓuran nneɣ. Iqbayliyen nnan-d ak aqlaɣ d-a neddukel, kra ibennun ur d-yettili ara war taqbaylit. Tamurt n yeqbayliyen d tamerkantit s wayen tekseb, yessefk cci-ines a d-yuɣal i warraw-is. Iqbayliyen nnan-d, aqlaɣ d ayi aṭas yid-neɣ, ilaq a tebnu di liser d tegmatt.
Iqbayliyen ass-a nnan-d awal-nnsen, azekka a d-beynen tizmert-nnsen. Tamurt n yeqbayliyen, taqbaylit, ilaq a nennaɣ fell-as, d ayella nneɣ akkit.
Ayen yettrajun tamurt n yeqbayliyen d ayen i ɣ-yeɛnan akkit, tsewwal-d i tdukli i wakken a d-neǧǧuǧeg seg ixulaf n teqbaylit.
Crif Wanuɣi
kab_Latn kab_Latn kab_Latn kab_Latn bug_Latn